EUROPA-KOMMISSIONEN Bruxelles, den 31.10.2016 COM(2016) 703 final 2016/0346(NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Associeringsudvalget i dettes handelssammensætning, der er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side, i forbindelse med ajourføring af aftalens bilag XXI-A til XXI-P med hensyn til en tilnærmelse af lovgivningen på området offentlige kontrakter



BEGRUNDELSE 1.BAGGRUND FOR FORSLAGET Forslagets begrundelse og formål Ved omstående forslag til Rådets afgørelse fastlægges Unionens holdning: 1.til en afgørelse truffet af Associeringsudvalget i dettes handelssammensætning under associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side ("aftalen") i forbindelse med ajourføring af aftalens bilag XXI-A til XXI-P (vedrørende kapitel 8 om offentlige kontrakter) 2.til en positiv udtalelse fra Associeringsudvalget i dettes handelssammensætning om den omfattende køreplan, som Ukraine har fremlagt i forbindelse med gennemførelsen af aftalen på området offentlige kontrakter. Aftalen blev undertegnet den 27. juni 2014, og dens afsnit IV "Handel og handelsrelaterede anliggender" (der omfatter bestemmelserne om det vidtgående og brede frihandelsområde) har fundet midlertidig anvendelse siden den 1. januar 2016. Ajourføringen af ovennævnte bilag er nødvendig for at afspejle den udvikling i EU-retten inden for området offentlige kontrakter, der er sket siden paraferingen af aftalen den 30. marts 2012. Forslaget er i overensstemmelse med parternes forpligtelser i henhold til aftalens artikel 463. Den positive udtalelse fra Associeringsudvalget i dettes handelssammensætning om køreplanen er nødvendig, for at Ukraine kan strømline den lovgivningsmæssige tilnærmelse på området offentlige kontrakter, som fastsat i aftalens artikel 152. Dette trin er en integreret del i processen med at gennemføre aftalen. Sammenhæng med de gældende regler på samme område Ved dette forslag gennemføres Unionens fælles handelspolitik over for Ukraine, et partnerland i det østlige naboskabsområde, på grundlag af bestemmelserne i ovennævnte aftale og navnlig dens målsætning om at skabe et frihandelsområde samt betingelserne for økonomisk integration mellem parterne. Sammenhæng med Unionens politik på andre områder Dette forslag er i overensstemmelse med og bidrager til gennemførelsen af Unionens øvrige eksterne politikker, navnlig den europæiske naboskabspolitik og udviklingssamarbejdspolitikken for så vidt angår Ukraine. 2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET Retsgrundlag Retsgrundlaget for at fastlægge den holdning, der skal indtages på Unionens vegne i de udvalg, som er nedsat ved aftalen, er traktaten om Den Europæiske Unions funktionsmåde, særlig artikel 207, stk. 4, sammenholdt med artikel 218, stk. 9. Nærhedsprincippet (for områder, der ikke er omfattet af enekompetence) Den fælles handelspolitik er defineret som et område, hvor Unionen har enekompetence, jf. artikel 3 i TEUF. Nærhedsprincippet finder derfor ikke anvendelse. Proportionalitetsprincippet Forslaget er nødvendigt med henblik på gennemførelse af Unionens internationale forpligtelser som fastsat i aftalen med Ukraine.

Valg af retsakt Forslaget er i overensstemmelse med artikel 218, stk. 9, i TEUF, der fastsætter, at Rådet vedtager afgørelser. Der eksisterer ingen andre retlige instrumenter, der kan anvendes til at nå det mål, der er omhandlet i forslaget. 3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER Efterfølgende evalueringer/kvalitetskontrol af gældende lovgivning Ikke relevant Høringer af interesserede parter Høringer af interesserede parter er ikke relevante for forslaget, da det alene har til formål at ajourføre aftalens liste over gældende EU-ret, hvortil Ukraine skal tilnærme sin lovgivning. Ekspertbistand Ikke relevant Konsekvensanalyse Bestemmelserne i aftalen om handel og handelsrelaterede anliggender var genstand for en forudgående konsekvensanalyse (den handelsrelaterede bæredygtighedsvurdering, der blev iværksat af Kommissionens Generaldirektorat for Handel i 2007), som indgik i forhandlingerne om DCFTA. Undersøgelsen bekræftede, at gennemførelsen af bestemmelserne om handel og handelsrelaterede anliggender ville have en positiv økonomisk virkning for både EU og Ukraine. Forslaget har ingen negativ indvirkning på Unionens økonomiske politik, sociale politik eller miljøpolitik. Målrettet regulering og forenkling Aftalen er på nuværende tidspunkt ikke genstand for refitprocedurer, den indebærer ingen omkostninger for Unionens SMV'er, og den rejser ingen spørgsmål for så vidt angår det digitale miljø. Grundlæggende rettigheder Forslaget har ingen følger for beskyttelsen af de grundlæggende rettigheder i Unionen. 4.VIRKNINGER FOR BUDGETTET Ikke relevant 5.ANDRE FORHOLD • Planer for gennemførelsen og foranstaltninger til overvågning, evaluering og rapportering Gennemførelsen af aftalen kontrolleres regelmæssigt af Associeringsrådet EU-Ukraine og dets underordnede organer, som er oprettet ved aftalen. Kommissionen aflægger også rapport til Europa-Parlamentet og Rådet efter møderne i Associeringsudvalget EU-Ukraine i dettes handelssammensætning, som finder sted mindst en gang om året, herunder om de elementer, som forslaget omfatter.

Forklarende dokumenter (for direktiver) Ikke relevant Nærmere redegørelse for de enkelte bestemmelser i forslaget Forslaget sigter mod at indtage en holdning på Unionens vegne i forbindelse med: 1.ajourføring af bilag XXI til associeringsaftalen. Bilag XXI til aftalen indeholder listen over gældende EU-ret, til hvilken Ukraine vil tilnærme sin nationale lovgivning vedrørende området offentlige kontrakter (kapitel 8 i aftalens afsnit IV) 2.en positiv udtalelse fra Associeringsudvalget i dettes handelssammensætning om den omfattende køreplan, som Ukraine har fremlagt i forbindelse med gennemførelsen af aftalen på området offentlige kontrakter. Ajourføringerne af disse bilag er nødvendige for at tage hensyn til udviklingen i den gældende EU-ret siden paraferingen af aftalen den 30. marts 2012. I aftalens artikel 463, stk. 3, fastsættes det, at Associeringsrådet har beføjelse til at ajourføre eller ændre bilagene til aftalen, og Associeringsrådet delegerede ved sin afgørelse nr. 3/2014 af 15. december 2014 beføjelsen til at ajourføre eller ændre visse handelsrelaterede bilag til Associeringsudvalget i dettes handelssammensætning. Holdningen på vegne af Unionen indtages derfor i Associeringsudvalget i dettes handelssammensætning. Den positive udtalelse fra Associeringsudvalget i dettes handelssammensætning om den omfattende køreplan er nødvendig, for at Ukraine kan strømline den lovgivningsmæssige tilnærmelse på området offentlige kontrakter, som fastsat i aftalens artikel 152. Dette trin er en integreret del i processen med at gennemføre aftalen. Køreplanen skal betragtes som referencedokument i forbindelse med Ukraines gennemførelse af aftalen på området offentlige kontrakter. 2016/0346 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Associeringsudvalget i dettes handelssammensætning, der er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side, i forbindelse med ajourføring af aftalens bilag XXI-A til XXI-P med hensyn til en tilnærmelse af lovgivningen på området offentlige kontrakter RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9, under henvisning til forslag fra Kommissionen, og ud fra følgende betragtninger: (1)Artikel 486 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side ("aftalen") giver mulighed for, at dele af aftalen kan anvendes midlertidigt, som specificeret af Unionen. (2)I artikel 1 i Rådets afgørelse 2014/668/EU af 23. juni 2014 fastlægges det, hvilke af aftalens bestemmelser, der kan anvendes midlertidigt, herunder bestemmelserne om offentlige kontrakter og bilag XXI til aftalen. Disse bestemmelser har fundet midlertidig anvendelse siden den 1. januar 2016. (3)I artikel 153 i aftalen fastsættes det, at Ukraine skal sikre, at landets lovgivning om offentlige kontrakter gradvis gøres forenelig med gældende EU-ret på området i henhold til tidsplanen i bilag XXI til aftalen. (4)Flere af de EU-retsakter, der er opført i bilag XXI til aftalen, er blevet ændret eller ophævet efter paraferingen af associeringsaftalen den 30. marts 2012.

(5)I artikel 149 i aftalen fastsættes det, at tærskelværdierne for offentlige kontrakter som omhandlet i bilag XXI-P til aftalen skal justeres regelmæssigt fra og med det første lige år efter ikrafttrædelsen af aftalen. (6)Derudover bør visse tidsfrister ændres for at tage hensyn til Ukraines fremskridt med tilnærmelsen til gældende EU-ret. (7)Det er derfor nødvendigt at ajourføre bilag XXI for at afspejle udviklingen i den gældende EU-ret og justere de tærskelværdier for offentlige kontrakter, som er omhandlet i bilag XXI-P til aftalen. (8)I artikel 149 i aftalen fastsættes det, at Associeringsudvalget i dettes handelssammensætning træffer afgørelse om justeringen af tærskelværdierne som omhandlet i bilag XXI-P til aftalen. (9)I artikel 463, stk. 3, i aftalen fastsættes det, at Associeringsrådet har beføjelse til at ajourføre eller ændre bilagene til aftalen. (10)I henhold til artikel 1 i Associeringsrådets afgørelse nr. 3/2014 af 15. december 2014 delegeres beføjelsen til at ajourføre eller ændre de handelsrelaterede bilag til aftalen til Associeringsudvalget i dettes handelssammensætning, herunder bilag XXI, der vedrører kapitel 8 (Offentlige kontrakter) i aftalens afsnit IV (Handel og handelsrelaterede anliggender). (11)Unionens holdning til ajourføringen af bilag XXI til aftalen, som skal vedtages af Associeringsudvalget i dettes handelssammensætning, bør derfor fastlægges (12)I aftalens artikel 152, stk. 1, fastsættes det, at Ukraine forelægger Associeringsudvalget i dettes handelssammensætning en omfattende køreplan for gennemførelsen af lovgivningen vedrørende offentlige kontrakter med tidsplaner og delmål, der skal indeholde alle reformer med henblik på lovgivningsmæssig tilnærmelse og institutionel kapacitetsopbygning. Køreplanen skal stemme overens med de etaper og tidsplaner, der er fastsat i bilag XXI-A til denne aftale. (13)I artikel 152, stk. 3, præciseres det, at en positiv udtalelse fra Associeringsudvalget i dettes handelssammensætning er nødvendig for, at den omfattende køreplan kan fungere som referencedokument for gennemførelsesprocessen, dvs. den lovgivningsmæssige tilnærmelse til EU-retten af lovgivningen om offentlige kontrakter. (14)Unionens holdning til den omfattende køreplan, som skal vedtages af Associeringsudvalget i dettes handelssammensætning, bør derfor være positiv — VEDTAGET DENNE AFGØRELSE: Artikel 1 1.Den holdning, der skal indtages på Unionens vegne i Associeringsudvalget i dettes handelssammensætning, der er nedsat ved artikel 465 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side ("aftalen"), i forbindelse med ajourføringen af bilag XXI til associeringsaftalen, baseres på det forslag til afgørelse, som er fremsat af nævnte udvalg og vedføjet nærværende afgørelse. 2.Mindre ændringer af udkastet til afgørelse kan vedtages af repræsentanterne for Unionen i associeringsudvalget i dettes handelssammensætning uden yderligere afgørelse vedtaget af Rådet. Artikel 2 Den holdning, som Unionen skal indtage i Associeringsudvalget i dettes handelssammensætning, der er nedsat ved aftalens artikel 465, i forbindelse med den positive udtalelse om den omfattende køreplan baseres på det forslag til afgørelse, som er fremsat af nævnte udvalg, der er omhandlet i artikel 1, stk. 1. Artikel 3 Afgørelserne fra Associeringsudvalget i dettes handelssammensætning offentliggøres efter vedtagelsen i Den Europæiske Unions Tidende. Artikel 4 Denne afgørelse træder i kraft på dagen for vedtagelsen.